جېمز براون

جېمز جوزف براون (زوکړه د ۱۹۳۳ز کال د مې دریمه ـــ مړینه د ۲۰۰۶ز کال د ډسمبر ۲۵مه) یو امریکایی سندرغاړی، نڅا ګر، ساز غږوونکی، د ضبطونو پروډیوسر، او  ډلمشر و. هغه چې د فانک موسیقۍ بنسټیز پلار او د ۲۰مې زېږدیزې پېړۍ د موسیقۍ یوه مهمه څېره ده، زیاتره وخت د نندارې په تجارت کې د "تر ټولو زیارکښ کس"، "د روح د معنوي پلار"، "د ښاغلي ډینامیت"، او "د روح لومړۍ شمېرې ورور" په ویاړنومونو سره پېژندل کېږي. نوموړی د خپل له ۵۰ کلونو څخه زیات حرفوي ژوند په اوږدو کې، د موسیقۍ د یو شمېر ژانرونو پرمختګ تر خپلې اغېزې لاندې راوست. براون له لومړیو هغو لسو نویو غړیو څخه و چې په نیو یارک کې د ۱۹۸۶ز کال د جنوري په ۲۳مه نېټه د راک او رول د مشاهیرو په تالار کې د نوموړي تالار د پرانیستې مراسمو په ترڅ کې غړیتوب ورکړل شو.Wiegand, D. (December 26, 2006). James Brown: 1933–2006 – Godfather of Soul Changed Music at Frenetic Pace . San Francisco Chronicle. Retrieved January 10, 2007.

براون خپله حرفه د ګاسپل (د عیسویانو د دیني موسیقۍ) د سندرغاړي په توګه د جورجیا ایالت په توکووا کې پیل کړه. هغه د لومړي ځل لپاره د ۱۹۵۰مې زېږدیزې لسیزې په نیمایي کې د بابي بایرډ له خوا د تاسیس شوې د فېموس فلېمز په نامه د اهنګونو او غمګینې موسیقۍ د غږیزې ډلې د مشر په توګه ځان ته په ملي کچه عامه پام راواړاوه. براون د "لطفاً"، "لطفا ً "، "لطفاً" او "ما وازمویه" تر عنوانونو لاندې له خپلو بریالیو سندرو سره له فېموس فلېمز ډلې او د نوموړي د ملاتړې ډلې سره، چې زیاتره وخت د جېمز براون د ډلې یا د جېمز براون د ارکېسترا په نامه پېژندل کېده د یو هڅاند مخامخ اجرا کوونکي په توګه شهرت وموند. د هغه بریا د ۱۹۶۰مې زېږدیزې لسیزې په بهیر کې د هغه د ژوندۍ بڼې له البوم په اپېلو کې واوسېږه (Live at the Apollo) او د "بابا یو نوی بکس اخیستی دی"، "ما ته په لاس راوړې (زه ښه احساس لرم) " او "دا د سړي د سړي د سړي نړۍ ده" په نومونو سره د نوموړي د بریالیو منفردو سندرو سره خپل اوج ته ورسېده.

د ۱۹۶۰مې زېږدیزې لسیزې په وروستیو کې براون د بلوز او ګاسپل- بنسټ لرونکو بڼو او سبکونو څخه د موسیقۍ جوړولو یوه په بشپړه توګه "افریقایي شوي" مېتود ته مخه کړه، چې په خپلو کې سره نغښتو اهنګونو باندې په تاکید سره یې د موسیقۍ د فانک سبک تر اغېزې لاندې راوست. د ۱۹۷۰یمې زېږدیزې لسیزې په لومړیو کې، براون د the J.B.s په نامه د خپلې ډلې له رامنځته کولو وروسته د "جګ شه زه د سکس د ماشین په څېر د کېدو احساس لرم" ( Get Up (I Feel Like Being a) Sex Machine) او "کسات" په څېر ضبطونو سره د فانک اواز په بشپړه توګه مشهور کړی و. هغه همدارنګه د ۱۹۶۸ز کال د خپلې بریالۍ سندرې "په زوره ووایه چې ـــ زه تور پوستی یم او زه په دې ویاړم" په څېر له ټولنیزو تبصرو سره تړلو سندرو لپاره شهرت وموند. براون په ۲۰۰۶ز کال کې د سینه بغل ناروغۍ له امله تر خپلې مړینې پورې د موسیقۍ اجرا او ضبط ته ادامه ورکړه. Collins, W. (January 29, 2002). "James Brown", St. James Encyclopedia of Popular Culture. Retrieved January 12, 2007.

براون ۱۷ سندرې ضبط کړې چې د بېلبورډ مجلې په  R&B  جدولونو کې لومړۍ رتبې ته ورسېدې. هغه همداراز د بېلبورډ مجلې د ۱۰۰ شوقي سندرو په جدول کې د تر ټولو ډېرو سندرو د ځایولو لپاره ریکارډ لري کومې چې لومړۍ رتبې ته نه دي رسېدلې. براون له مړینې وروسته د رېتم او بلوز  موسیقۍ د مشاهیرو تالار او د سندرو د لیکونکو د مشاهیرو تالار ته په ۲۰۱۳ز کال کې د یو هنرمند په توګه او بیا وروسته په ۲۰۱۷ز کال کې د یو سندرغاړي په توګه ور د ننه شو. د جویل وایټبورن د تحلیل له مخې چې له ۱۹۴۲ز کال څخه تر ۲۰۱۰ز کال پورې یې د بېلبورډ مجلې د  R&B جدولونو په اړه تر سره کړی دی، براون په تر ټولو غوره ۵۰۰ هنرمندانو کې لمړۍ رتبه خپله کړې ده. نوموړی د رولېنګ سټون میاشتنۍ مجلې د ټول وخت لپاره د ۱۰۰ تر ټولو غوره هنرمندانو په لېست کې اووم ځای لري. Whitburn, J. (2000). Top Pop Singles: 1955–1999. Menomonee Falls, Wisconsin: Record Research. p. 900. .

 د ژوند لومړني وختونه 
براون د ۱۹۳۳ز کال د مې میاشتې په دریمه نېټه د سوېلي کارولینا په بارنوېل کې د ۱۶ کلنې سوسي (د زیږون پر مهال یې نوم بهلینګ و؛ زوکړه ۱۹۱۶ز کال ـــ مړینه ۲۰۰۴ز کال) او د ۲۱ کلن جوزف ګارډنر براون (زوکړه ۱۹۱۲ز کال ـــ مړینه ۱۹۹۳ز کال) په کور کې له لرګي څخه په جوړه شوې یوه کوچینۍ جونګړه کې زیږېدلی دی. د براون په اړه ویل کېږي چې نوم یې جوزف جېمز براون و، اما د هغه نوم او منځنی نوم په غلطۍ سره د نوموړي د زیږېدنې په سند کې سره بدل شوي دي. براون په خپل ژوند لیک کې، څرګنده کړې ده چې نوموړی له چینایي او اصلي امریکايي نسب څخه دی او دا چې پلار یې له یوې افریقایي-امریکایي او اصلي امریکایي مختلطې رېښې څخه و، په داسې حال کې چې مور یې مختلطه افریقایي-امریکايي او اسیایي رېښه درلوده. James Brown (1998). Notable Black American Men. Farmington Hills, Michigan: Thomson Gale (Document no. K1622000047). Retrieved January 12, 2007, from the Biography Resource Center database.Brown, J.; Eliot, M. (2005). "Introduction" in I Feel Good: A Memoir of a Life Soul. New York: New American Library. .

د براون کورنۍ د سوېلي کارولینا په اېلکو کې چې په هغه وخت کې یو بې وزله ښار و، په خورا سخته بې وزلۍ کې ژوند کاوه. یاده کورنۍ وروسته هغه وخت چې جېمز څلور یا پنځه کلن و، د جورجیا ایالت اګوسټا ته کډه شوه. د هغه کورنۍ په پیل کې د هغه د عمه/خاله له فاحشه خانو څخه په یوې هغې کې استوګنه شوه. دوی وروسته یوه کور ته چې له یوې بلې عمه سره یې شریک و، کډه شول. د براون مور په نهایت کې د یو ناندریز او له تاوتریخوالي ډک واده څخه وروسته کورنۍ پرېښوده او نیویارک ته ولاړه. 

هغه په ماشومتوب کې د استعداد موندنۍ په ننداریزو برنامو کې سندرې ویل پیل کړل، چې د لومړي ځل لپاره په ۱۹۴۴ز کال کې د اګوسټا لینوکس په تیاتر کې راڅرګند شو، او د "ډېرې مودې" قصیدې په بوللو سره یې ننداره وګټله. په داسې حال کې چې په اګوسټا کې، براون د دویمې نړیوالې جګړې په پیل کې د کمپ ګورډون د سرتېرو د پام اړولو لپاره  د بک نڅاوې اجرا کولې، ځکه چې د هغوی کاروانونه د نوموړي د عمه کور ته څېرمه د کانال له یوه پله څخه تېرېدل. دا هغه ځای و چې نوموړي د بلوز موسیقۍ د افسانوي غږوونکي هاولین وولف د ګیتار غږونه واورېده. هغه د دې دورې په بهیر کې د پیانو، ګیتار، او هارمونیې (هارمونیکا) غږول زده کړل. هغه د لیویس جوردن له خوا د "کالدونیا" (Caldonia) او "ټېمپاني فایو" (Tympany Five) له اورېدو وروسته الهام واخیست تر څو یو سات تېروونکی شي. براون  د نوې ځوانۍ په دوره کې د یوې لنډې مودې لپاره د بوکس د لوبغاړي په توګه حرفه درلوده.

هغه په ۱۶ کلنۍ کې، د غلا په جرم محکوم شو او په توکووا کې د نویو ځوانانو د توقیف مرکز ته واستول شو. نوموړي هلته د جاني تېري (Johnny Terry) په ګډون د خپلې بند خونې له څلورو ملګرو سره د انجیل (ګاسپل) یوه ځلور کسیزه ډله جوړه کړه. براون له سندرغاړي باب بایرډ سره هغه مهال د توقیف له مرکز څخه بهر وکتل چې کله دوی د یو بل پر وړاندې د بېسبال یوه لوبه تر سره کوله. بایرډ همدارنګه وروسته له هغې چې د براون په اړه یې "د موسیقۍ د صندوق بلل کېدونکي شخص" په توګه واورېدل، کوم چې په توقیف ځای کې له موسیقۍ سره په تړاو براون ته ورکړل شوی لقب و،  دا یې کشف کړه چې براون سندرې ویلی شوی. بایرډ له هماغه وخته ادعا کړې ده چې ده او کورنۍ یې د براون په ژر خوشي کېدو کې مرسته کړېده، کومه چې له محکمې سره د براون په هغه تعهد تمامه شوه چې نوموړی به "د خدای لپاره سندرې بولي". براون د توکووا د یو کاروباري اس. سي لاوسن په یوه کاري ضمانت باندې خوشی کړا شو. لاوسن وروسته د براون د کاري اخلاقو تر اغېزې لاندې راغی او د دوو کلونو لپاره په دنده کې د نوموړي د ساتلو له وعدې سره یې د هغه خلاصون تضمین کړ. براون د ۱۹۵۲ز کال د جون په ۱۴مه په مشروط ډول خوشی شو. براون د لاوسن له دواړو زامنو سره یو ځای کار کولو ته ادامه ور کړه، او د خپل دغه مسلک په بهیر کې به کله نا کله د خپلې کورنۍ د لیدو لپاره تله. له مشروط خوشي کېدو څخه لږ وروسته، نوموړی د ګاسپل په یوه ډله کې چې د ګاسپل د هر کله-اماده سندرغاړو ډله نومېده د بایرډ خور سارا پکې غړې وه، شامل شو.

 د موسیقۍ مسلک 

 ۱۹۵۳ز کال ـــ۱۹۶۱ز کال: مشهورې لمبې (فېموس فلېمز ) 
براون په نهایت کې په ۱۹۵۴ز کال کې د بابي بایرډ له ډلې سره یو ځای شو. نوموړي ګروپ د ګاسپل ستورو څخه، چې یوه اکاپېلا ګاسپل ډله وه، د اوونز په نامه یوې   R&B  ډلې ته تکامل کړی و. نوموړی ظاهراً د موټر د ټکر په یوه پېښه کې د دغې ډلې د یو غړي، ټرای کولینز له مړینې وروسته له یادې ډلې سره یو ځای شو. یاده ډله د براون او بایرډ په څنګ کې، له سایلوېسټر، کیلز، ډای اوګلېسبای، فرېډ پولیَم، ناش ناکس او نافلویډ سکاټ څخه تشکیل شوې وه. نوموړې ډلې د هنک بالارډ او مېډنایټرانو، اوریولز او بېلي وارډ او د هغه د ډومینو ګانو په څېر د  R&B  ډلو تر اغېزې لاندې راتلو سره خپل نوم لومړی  توکووا ډلې او بیا  فلېمز ته واړاوه. 

 سرچينې